MBAND

MBAND, ռուսական բոյ բենդ, որը ստեղծվել է 2014 թվականին Մոսկվայում։ Խմբի ստեղծմանը նպաստել է «Хочу к Меладзе» հեռուստաշոուն։ Ներկայումս խումբը բաղկացած է 3 անդամից՝ Անատոլի Ցոյ, Արտյոմ Պինդյուրա և Նիկիտա Կիոսսե։ Խմբի պրոդյուսերը համարվում է Կոնստանտին Մելաձեն։


== Պատմություն ==


=== Շոու «Хочу к Меладзе» ===
«Хочу V ВИА Гру» շոուի հաջող ավարտից հետո, Կոնստանտին Մելաձեն որոշում է կայացնում նախագծի սկզբում ընտրել մասնակից նորաստեղծ բոյ բենդի համար։ 2014 թվականի ապրիլի 30-ին հայտարարվում է տղաների քասթինգ ԱՊՀ երկրներից։ Նախագծի պրեմիերան կայանալու էր Ռուսաստանում (ՆՏՎ), Բելառուսում (Համազգային հեռուստատեսություն) և Ղազախստանում (Յոթերորդ ալիք)՝ 2014 թվականի սեպտեմբերի 6-ին։ Իսկ Ուկրաինայում (Ուկրաինա)՝ 2014 թվականի սեպտեմբերի 7-ին։ Նախագծի սկզբնական շրջանում մասնակիցները ընտրվում էին ժյուրիի կողմից։ 2014 թվականի նոյեմբերի 22-ին, եզրափակիչ փուլում հաղթողն ընտրվեց հեռուստադիտողի SMS քվեարկությամբ։ Արդյունքում հաղթող ճանաչվեց Անատոլի Ցոյից, Արտյոմ Պինդյուրայից, Նիկիտա Կիոսսեյից և Վլադիսլավ Ռամմից բաղկացած քառյակը։


=== Խմբի ներկա գործունեությունը ===
2014 թվականի դեկտեմբերին խումբը ստացավ «MBAND» անվանումը, ներկայացրեց իր առաջին երգի տեսահոլովակը՝ «Она вернётся»: Սկզբում ստեղծագործությունը ներկայացվել է «Хочу к Меладзе» նախագծի եզրափակչում, իսկ որպես սինգլ պաշտոնապես թողարկվել է 2014 թվականի նոյեմբերի 14-ին։ Երգը նրանց համար գրել է Կոնստանտին Մելաձեն։ Երգի բառերը գրվել է Կոնստանտին Մելաձեի և Արտյոմ Պինդյուրայի կողմից։ Տեսահոլովակը, որը նկարահանվել էր Սերգեյ Սոլոտկիյի կողմից, Յություբում 5 ամսում հավաքում է 10 միլիոն դիտում։ Դրանից հետո խումբը սկսում է ակտիվ շրջագայել։ 2015 թվականի մարտին թողարկվում է խմբի երկրորդ սինգլը՝ «Дай мне» անվանումով։ Երգի բառերը գրել է Կոնստանտին Մելաձեն, ինչպես նաև խմբի անդամներ՝ Նիկիտա Կիոսսեն և Արտյոմ Պինդյուրան, իսկ երաժշտությունը՝ Կոնստանտինն ու Նիկիտան։ Նույն ամսվա վերջում հայտարարվեց «Kids’ Choice Awards 2015» մրցանակաբաշխության արդյունքները, որտեղ խումբը հաղթեց «Ռուսական երաժշտության տարվա առաջընթաց» անվանակարգում։ Իսկ անցած տարվա մարտին «RU.TV 2015» մրցանակաբաշխությունում հաղթեց «Իսկական մուտք» անվանակարգում։ Խումբը ներկայացվել է «Муз-ТВ 2015» մրցանակաբաշխության «Տարվա առաջընթաց» անվանակարգում, սակայն արդյունքում հաղթել չհաջողվեց։ 2015 թվականի մարտի 29-ին խումբը «Love Radio»-ի եթերում, ներկայացրեց նոր սինգլը՝ «Посмотри на меня»: Խոսքերի և երաժշտության հեղինակը Կոնստանտին Մելաձեն է։ Հունիսի 8-ին «Fashion People Awards-2015» մրցանակաբաշխությունում բոյ բենդը հաղթում է «Տարվա բացում» անվանակարգում։ 2015 թվականի հունիսի 16-ին սկսվում են «Один день с MBAND» շոուի նկարահանումները, որն ավելի ուշ ցուցադրվեց «СТС Love» հեռուստաալիքով։ 2015 թվականի հունիսի 23-ին «RU.TV» հեռուստաալիքի եթերում խումբը ներկայացրեց «Посмотри на меня» երգի նոր տեսահոլովակը։ Հատկանշական է, որ տեսահոլովակի նկարահանմանը մասնակցել է Կոնստանտին Մելաձեն, որտեղ նա եղել է այգեպանի դերում, ինչպես նաև երգչուհի Նյուշան, այն աղջկա դերում՝ ում վերաբերվում էր երգը։ 2015 թվականի նոյեմբերի 12-ին հայտնի դարձավ, որ Վլադիսլավ Ռամմը լքում է խումբը։


== Անձնակազմը ==
Անատոլի Ցոյ Վասիլևի - ծնվել է 1988 թվականի հուլիսի 28-ին Ալմա Ատայում։ Եղել է «National» խմբի կազմում, մասնակցել է X Factorնախագծի ղազախական տարբերակին։ 2007 թվականին ընդունում է իր մասնակցությունը SuperStar KZ նախագծի չորրորդ եթերաշրջանում։
Արտյոմ Պինդյուրա Վիկտորի - ծնվել է 1990 թվականի փետրվարի 13-ին Կիևում։ Մինչև նախագիծը Արտյոմը հայտնի էր նեղ շրջանակներում‚ ինչպես հիփ հոփ մենակատար «Kid»:
Նիկիտա Կիոսսե Վյաչեսլավի - ծնվել է 1998 թվականի ապրիլի 13-ին Ռյազանում։ Նա մասնակցել է «Մանկական Եվրատեսիլ»ին (2002 թվականին) և «Մանկական Նոր ալիք»ին։ 13 տարեկանում մասնակցել է «Երեխաների ձայնը» նախագծի առաջին եթերաշրջանին‚ որը ցուցադրվել է ուկրաինական «1+1» հեռուստաալիքով‚ հասնելով մինչև եզրափակիչ։


=== Նախկին անդամներ ===
Վլադիսլավ Ռամմ Ալեքսեյի - ծնվել է 1995 թվականի սեպտեմբերի 17-ին Կեմերովոյում։ Ամուսնացած է եղել Վերոնիկա Գեներալովի հետ։ Ամուսնությունից հետո ունեցել է աղջիկ՝ Նիկոլ անունով:2014 թվականին հայտնի դարձավ,որ Վլադիսլավ Ռամմը ամուսնալուծվել է կնոջից։ Երկրորդ անգամ ամուսնացել է «Виа Гра» խմբի Միշա Ռամանովայի հետ:Սակայն կարիերայի պատճառով զույգը բաժանվել է։ 2015 թվականի նոյեմբերի 12-ին հանտնի դարձավ այն‚ որ Վլադիսլավ Ռամմը լքում է խումբը։


== Սկավառակագրություն ==


=== Սինգլներ և չարթեր ===


== Տեսահոլովակներ ==


== Մրցանակներ ==
2015 - Kids’ Choice Awards - «Ռուսական երաժշտության տարվա առաջընթաց»
2015 - RU.TV մրցանակաբաշխություն - «Իսկական մուտք»
2015 - Fashion People Awards - «Տարվա բացում»
2015 - Տարվա երգ - սինգլ «Посмотри на меня»


== Ծանոթագրություններ ==